
Parlamentul României

Camera Deputaţilor

Comisia pentru apărare, ordine                                                      Bucureşti, 15.09.2005                                                                                                           
publică şi siguranţă naţională                                                         PL.X. 365/2005                                                                                                                    
Nr.32/527/2005

RAPORT

asupra proiectului de Lege pentru modificarea şi completarea 

Legii nr. 126/1995 privind regimul materiilor explozive 
1. În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură de urgenţă, cu proiectul de Lege pentru modificarea şi completarea Legii nr. 126/1995 privind regimul materiilor explozive, trimis cu adresa nr. PL.X. 365 din 13 septembrie 2005 şi înregistrat sub nr.32/527 din 14 septembrie 2005.
Consiliul Legislativ, cu nr. 705/14.06.2005, a avizat favorabil acest proiect de lege.
Proiectul de lege prevede modificarea şi completarea Legii nr. 126/1995 privind regimul materiilor explizive în sensul transpunerii în reglementările interne a prevederilor Directivei 93/15/CEE privind armonizarea legislaţiei statelor membre referitoare la introducerea pe piaţă şi supravegherea explozivilor pentru uz civil, Directivei 2004/57/Ce privind identificarea articolelor pirotehnice şi a amunitor muniţii din Directiva 93/15/CEE, precum şi ale Deciziei 2004/388/CE privind documentul de transfer intracomunitar al explozivilor, potrivit negocierilor de aderare a României la UE, aferente Capitolului despre „Libera circulaţie a mărfurilor”.
2. Proiectul de lege face parte din categoria legilor ordinare, şi se adoptă potrivit prevederilor art. 76 alin. (2) din Constituţia României, republicată.
3. La dezbaterea proiectului de lege nu au participat invitaţi.
4. La lucrări au fost prezenţi  22 deputaţi din totalul de 23 membri ai comisiei. 

    Raportul comisiei a fost adoptat cu unanimitatea voturilor celor                prezenţi.
5. Proiectul de lege a fost adoptat de Senat, în şedinţa din 8 septembrie 2005.

6. Potrivit prevederilor art. 75 din Constituţia României, republicată, şi a art. 86 din regulamentul acesteia, Camera Deputaţilor este Cameră decizională.

În urma dezbaterii, în şedinţa din 15 septembrie 2005, Comisia propune admiterea proiectului de lege pentru modificarea şi completarea Legii nr. 126/1995 privind regimul materiilor explozive, în forma adoptată de Senat. 
Preşedinte,

Mihai Stănişoară 
Red.consultant. Roxana Rus

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea şi completarea Legii nr. 126/1995 privind regimul materiilor explozive, trimis cu adresa nr. PL.X. 365 din 13 septembrie 2005 şi înregistrat sub nr.32/527 din 14 septembrie 2005.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

